ฝ่ายสิ่งแวดล้อมและสุขาภิบาล สำนักงานเขตวัฒนา ได้เข้าตรวจสอบศูนย์อาหารปากซอยปรีดีพนมยงค์ 43 พบผู้ดูแลศูนย์อาหาร ทั้งนี้เจ้าหน้าที่ได้ออกหนังสือแนะนำ ให้ปรับปรุงด้านสุขลักษณะสถานที่ให้ได้ตามมาตรฐานด้านการสุขาภิบาลอาหาร และกำชับไม่ให้เปิดเพลงส่งเสียงดังรบกวนผู้พักอาศัยบริเวณใกล้เคียง
ปากซอยปรีดีพนมยงค์ 43 ถนนสุขุมวิท 71 แขวงคลองตันเหนือ เขตวัฒนา มีเต๊นท์ขายอาหารหลายร้าน รวมทั้งร้านลาบลับลับซึ่งเป็นร้านขายอาหารอีสานและอาหารญี่ปุ่น ช่วง 5 โมงเย็นถึงช่วง 4 ทุ่มหรือ 5 ทุ่ม มีลูกค้ามาทานอาหารจนแน่น มีการจอดรถในซอยและมี Grab bike นับ 10 คันมารอรับอาหารไปส่งลูกค้า ดิฉันสังเกตว่า ร้านอาหารไม่มีมาตรฐานเรื่องสุขอนามัย การดูแลเรื่องขยะเศษอาหาร และ ไฟส่องสว่างก็ไม่เพียงพอ และมีการเปิดเสียงดนตรีจากลำโพง   บ้านของดิฉันอยู่ในซอยนี้ ดิฉันมักจะเดินออกไปซื้อของช่วงเช้า สังเกตว่า มีเศษขยะ เช่นขวดเบียร์ โฟม กระป๋องเครื่องดื่ม ขวดน้ำพลาสติก รวมทั้งก้นบุหรี่ ทิ้งเกลื่อนกลาด ไม่น่าดู บางครั้งมีแมลงวันตอม  ดิฉันจึงอยากขอให้เจ้าหน้าที่มาตรวจสอบ และ ให้คำแนะนำแก่ผู้ประกอบการร้านอาหารให้ใส่ใจเรื่องความสะอาดและสิ่งแวดล้อม เพื่อประโยชน์ส่วนรวมของผู้อยู่อาศัยในซอยดังกล่าว
ขอชื่นชมการทำงานของเจ้าหน้าที่ค่ะ ขอบคุณมากๆค่ะ